CELEX: 62019CN0796
Language: et
Date: 2019-10-29 00:00:00
Title: kohtuasi C-796/19: 29. oktoobril 2019 esitatud hagi – Euroopa Komisjon versus Austria Vabariik

23.12.2019   
            
            
               ET
            
            
               Euroopa Liidu Teataja
            
            
               C 432/31
            
         
      29. oktoobril 2019 esitatud hagi – Euroopa Komisjon versus Austria Vabariik
      (kohtuasi C-796/19)
      (2019/C 432/36)
      Kohtumenetluse keel: saksa
      
         Pooled
      
      
         Hageja: Euroopa Komisjon (esindajad: Walter Mölls, Cécile Vrignon)
      
         Kostja: Austria Vabariik
      
         Hageja nõuded
      
      
                  —
               
               
                  tuvastada, et kuna Austria Vabariik on direktiivi 2007/59/EÜ (1) kontekstis pädevaks asutuseks määranud muu asutuse kui direktiivi 2004/49/EÜ (2) artiklis 16 osutatud ohutusasutuse, siis on Austria Vabariik rikkunud direktiivi 2007/59/EÜ artikli 3 punktist a tulenevaid kohustusi;
               
            
                  —
               
               
                  mõista kohtukulud välja Austria Vabariigilt.
               
            
         Väited ja peamised argumendid
      
      Komisjon väidab, et direktiivi 2007/59 artikli 3 punktis a on selle direktiivi kontekstis pädeva asutusena määratletud „direktiivi 2004/49/EÜ artiklis 16 osutatud ohutusasutuse“.
      Austria seadusandja on sellest lahendusest siiski kõrvale kaldunud.
      Direktiivi 2004/49 kontekstis pädeva asutuse (Austria riigi transpordi-, innovatsiooni- ja tehnoloogiaminister) asemel määras ta lähtuvalt teatud hulgast andmetest, mis kuuluvad direktiivi 2007/59 reguleerimisalasse, pädevaks asutuseks Schieneninfrastruktur-Dienstleistungsgesellschaft mbH. See ei ole hageja arvates viimati nimetatud direktiiviga kooskõlas.
      
         (1)  Euroopa Parlamendi ja nõukogu 23. oktoobri 2007. aasta direktiiv 2007/59/EÜ ühenduse raudteesüsteemis vedureid ja ronge juhtivate vedurijuhtide sertifitseerimise kohta (ELT 2007, L 315, lk 51).
      
         (2)  Euroopa Parlamendi ja nõukogu 29. aprilli 2004. aasta direktiiv 2004/49/EÜ ühenduse raudteede ohutuse kohta, millega muudetakse nõukogu direktiivi 95/18/EÜ raudtee-ettevõtjate litsentseerimise kohta ja direktiivi 2001/14/EÜ raudtee infrastruktuuri läbilaskevõime jaotamise ning raudtee infrastruktuuri kasutustasude kehtestamise ja ohutuse sertifitseerimise kohta (ELT 2004, L 164, lk 44; ELT eriväljaanne 07/08, lk 227).